Artiklen er opdateret med korrektioner og kommentarer fra Region Nordjylland 13. marts... Det var direktøren for det hele, Martin Kjær der selv studsede over de våde plamager. Siden er der løbet så meget vand - ikke i åen, men gennem væggene. 110 vandpytter indenfor, tydelig fugt på væggene og næsten 40 kilometers vandrør, hvor vandet ikke har rørt sig i årevis og kan give svamp. Den katastrofe kunne det i forvejen stærkt forsinkede og millard-overskredne byggeri af sygehuset i Aalborg afsløre i går. Og det har konsekvenser, siger sundhedsprofessor hos SDU, Jes Søgaard, der mener at - selvom nuværende scannere virker - ikke giver patienterne den nyeste behandling. Hospitalsdirektør afviser Men hos hospitalsdirektør Jens Ole Skov afvises sundhedsprofessorens kritik: - Vi har ikke scannere, der bare står og samler støv. Det kender vi ikke til og ved ikke, hvor det kommer fra. Til TV2 Nord fortæller han, at netop grundet forsinkelserne på byggeriet, besluttede man at udskyde køb af nye scannere. Simpelthen for at undgå det, som Jes Søgaard siger: Forældetm teknologisk apperatur: - Patienterne hos os får ikke forældet behandling. Patienterne får behandling af høj kvalitet, siger han. Hele sygehussystemet er forsinket i - foreløbig - seks år. Akkurat som ved de andre såkaldte 'supersygehus'-byggerier, blandt andet i Odense, har der været store problemer. I følge Jes Søgaard går forsinkelserne ud over andre ting. - Det er en enorm frustration for personalet, fordi der er blevet lavet en lang række organisatoriske ændringer som ikke kan eksekveres og som nu er forsinket, siger Jes Søgaard. - Simpelthen forfærdeligt Hos politikerne er der kun en mulighed for at råde bod på byggesjusket. Per Larsen, der er nordjysk valgt konservativ folketingsmedlem, men også sidder i Regionsrådet - altså bygherren - er langt fra tilfreds med endnu et gigantisk bump på gigabyggeriet. - Det er simpelthen forfærdeligt, siger han og mener staten skal have pengepungen frem. Se interview med Per Larsen (K) her: - Jeg ser kun én mulighed – at staten går ind og dækker de her massive overskridelser, man har set på halvdelen af sygehusbyggerierne. Det var helt tilbage i 2007 man som en del af en centralisering besluttede at lave de seks store sygehuse. Og hvem skulle stå for de historiske byggerier? Det skulle regionerne selv. - Det har helt klart været en fejl, siger Per Larsen. Men hvorfor skal staten dække for det – når regionerne har været bygherre? - Man må bare sige at regionerne ikke har været vant til byggeriet på så store milliardbeløb. Jeg tænkte man kunne have fået Vejdirektoratet til det, der også bygger for universiteterne eksempelvis, slutter det konservative folketings- og regionsrådsmedlem.

Opsummering:
Det går dog ikke kun udover patienterne.